CELEX: C2006/108/43
Language: et
Date: 2006-05-06 00:00:00
Title: Kohtuasi T-73/06:  28. veebruaril 2006  esitatud hagi — Jean Cassegrain  versus  Siseturu Ühtlustamise Amet

6.5.2006   
            
            
               ET
            
            
               Euroopa Liidu Teataja
            
            
               C 108/23
            
         28. veebruaril 2006 esitatud hagi — Jean Cassegrain versus Siseturu Ühtlustamise Amet
   (Kohtuasi T-73/06)
   (2006/C 108/43)
   Hagiavaldus esitati prantsuse keeles.
   Pooled
   
      Hageja: Jean Cassegrain (Pariis, Prantsusmaa) (esindajad: advokaat Y. Coursin ja advokaat T. van Iannis)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               esimese võimalusena tühistada tehtud otsus ja mõista kohtukulud välja ühtlustamisametilt;
            
         
               —
            
            
               teise võimalusena määrata ekspert või ekspertide komisjon ülesandega koostada Esimese Astme Kohtu jaoks analüüs küsimuse kohta, kas ja millistel tingimustel võib valmistatava toote kuju või selle kontuuride kujutis mõjutada avalikkuse mälu selle päritolu kohta sama moodi, nagu selle juurde kuuluv sõnaline osa, ning teha kohtukulude jaotamise otsus hiljem.
            
         Väited ja peamised argumendid
   
      Asjaomane ühenduse kaubamärk: kujutismärk, mis seisneb koti kujus, kaupadele klassis 18 (taotlus nr 003 598 571)
   
      Kontrollija otsus: jätta registreerimistaotlus rahuldamata
   
      Apellatsioonikoja otsus: jätta kaebus rahuldamata
   
      Õiguslikud alused: Nõukogu määruse nr 40/94 artikli 4 ja artikli 7 lõike 1 punkti b rikkumine. Hageja väidab, et kõnealusel kaubamärgil on piisav eristusvõime selleks, et eristada ja individualiseerida ühe ettevõtja kotti või kottide tootevalikut teiste ettevõtjate kottidest või kottide tootevalikust.